Ed Westwick
<s>Ed Vestvik (, 27. jun 1987) je engleski glumac i muzičar najpoznatiji po ulozi Čaka Basa u tinejdžerskoj seriji Tračara.</s><s>Glumio je u filmovima kao što su: S. Darko, Chalet Girl, i J. Edgar.</s>

<s>Detinjstvo i mladost 
Rođen je u gradu Stivenidž u Engleskoj od majke Kerol, vaspitnog psihologa i oca Pitera Vestvika, fakultetskog profesora.</s><s>Odrastao je u istom gradu u kom je rođen, a bio je i član National Youth Theatre u Londonu.</s><s>Pristalica je FK Čelsi.</s>

<s>Karijera 
Svoju ranu glumačku i televizijsku karijeru započeo je ulogom Holdena u TV seriji Doctors, zatim se kao Džoni Kjulin pojavljuje u britanskom TV šou Casualty i kao Daren u britanskoj drama seriji Afterlife.</s>

<s>2007. godine je dobio ulogu u tinejdžerskoj seriji Tračara, gde glumi mladog ženskaroša Čaka Basa.</s><s>Upravo ova serija, u kojoj glumi ambicioznog tinejdžera koji ima jednog prijatelja, Nejta Arčibalda, i koji kao i Bler Valdorf radi sve da ostvari svoje ciljeve, donela mu je veliku popularnost.</s>

<s>2009. godine dobija ulogu u filmu Donnie Darko, a takođe je gostovao i u trećoj sezoni serije Californication, koja se prikazivala na američkoj televiziji Showtime, gde je glumio mladog studenta fasciniranog literaturom o vampirima.</s>

<s>U maju 2009. godine, ponuđena mu je glavna uloga u filmu Orkanski visovi gde bi igrao Hitklifa.</s><s>Međutim, u januaru 2010. godine projekat ide u ruke drugog reditelja koji je napravio izmene u glumačkoj postavi pa je Vestvik ostao bez uloge.</s>

<s>U januaru 2011. godine je glumio u filmu Klinta Istvuda J. Edgar, gde je glavni glumac Leonardo Dikaprio.</s><s>U filmu se govori o Džonu Edgaru Huveru, kontroverznom prvom direktoru FBI.</s><s>Iste je godine glumio u romantičnoj komediji Chalet Girl, gde je glumio glavnu ulogu u paru sa Felisiti Džons.</s>

<s>Trebalo bi da glumi i u novoj adaptaciji Romea i Julije gde bi glumio Julijinog rođaka Tibalda.</s>

<s>Nagrade i postignuća</s>

<s>Kao rezultat uspeha serije Tračara, našao se na listi „Najzgodniji muškaraci“ za 2008. godinu po izboru Pipl magazina, a sledeće godine, zajedno sa glavnom glumačkom ekipom serije Tračara, našao se na listi 100 najlepših.</s>

<s>2008. i 2009. godine je dobio nagradu „Najbolji TV zlikovac“, po izboru tinejdžera (Teen Choice Awards), a 2010. godine, po izboru muškog magazina GQ, je proglašen za „najboljeg mladog talenta“.</s><s>Magazin Entertainment Weekly je Edov lik, Čaka Basa, proglasio za „najbolje obučen TV lik“ u 2008. godini, zajedno sa likom Lejtona Mistera, Bler Valdorf.</s><s>Takođe, on i Lejton su dobili nagradu „Najbolji performansi“.</s>

<s>2008. godine Vestvik je postao zaštitno lice američke kompanije sportske obuće K-Swis, čime postaje drugi član glumačke postave serije Tračara koji je zaštitno lice neke sportske kompanije (Lejton Mister je zaštitno lice sportske kompanije Ribok, gde reklamira njihove nove Top Down patike).</s>

<s>Lični život 
Vestvik je krajem 2008. godine počeo da izlazi sa koleginicom Džesikom Zor koja u seriji Tračara igra lik Vanese.</s><s>Rastali su se u maju 2010. godine kada je Vestvik rekao: „devojke su i više od glavobolje“.</s><s>Ponovo su se zbližili tokom snimanja četvrte sezone serije Tračara, u avgustu 2010. godine.</s><s>U februaru 2011. godine zvanično su obnovili vezu.</s>

<s>Pored glume, Vestvik je i član indi rok grupe The Filthy Youth, koju je on sastavio, a ostatak grupe čine Benjamin Lewis Allingham , David "Gattman" Gatt, Jimmy Wright, Tom Bastiani i John Vooght.</s><s>Dok je on uglavnom neaktivan u bendu, najviše zbog toga što želi da se fokusira na glumu i njegovu karijeru kao glumca, ostali članovi grupe su i dalje u Ujedinjenom Kraljevstvu.</s><s>Izrazio je i želju da osnuje novu grupu u Njujorku.</s>

<s>Izvori</s>

<s>Vanjske veze</s>

<s>PopGurls Interview: Ed Westwick</s>

<s>Engleski filmski glumci
Engleski televizijski glumci
Britanski manekeni
Engleski pjevači</s>

